Holmengrå (Finnmark)

Holmengrå er et tidligere fiskevær ved Holmengråfjorden i Sør-Varanger kommune i Finnmark. Holmengrå ble etablert på slutten av 1800-tallet av kvener som kom fra Bugøynes. Hver av de åtte familieenhetene hadde hytte, laksegamme og flathjell. Holmengrå laksefiskevær er fredet som kulturminne.

Det er funnet en labyrint på Holmengrå fra år 1000–1600. Tilsvarende labyrinter er funnet flere steder i verden, blant annet på Island, i Norge, Russland og England. De eldste som fremdeles eksisterer er ca. 3000 år gamle. Det finnes ca. 500 funn av slike labyrinter i Norden. De omtales med mange forskjellige navn, som kjempers gjerde, babylon, trojaborg eller juliansk borg.

Referanser 

Bosetninger i Sør-Varanger
Kulturminner i Sør-Varanger
Fiskevær i Finnmark